Έχοντας υπόψη: Τις διατάξεις: Των άρθρων 20 3, 21 1, 24 4 και 27 4 του 1558/1985 «Κυβέρνηση και Κυβερνητικά Όργανα» (Α' 137), όπως το άρθρο 27 τροποποιήθηκε με τα άρθρα 22 1 δεύτερο εδάφιο του 1735/1987 (Α' 195), 6 6 γ' και 8 2 του 2026/1992 (Α' και 1 6 του 3242/2004 (Α' 102), του άρθρου 90 του Κώδικα Νομοθεσίας για την Κυβέρνηση και τα Κυβερνητικά όργανα που κυρώθηκε με το άρθρο πρώτο του π.δ. 63/2005 (Α' 98), του π.δ. 81/2019 «Σύσταση, συγχώνευση, μετονομασία και κατάργηση Υπουργείων και καθορισμός των αρμοδιοτήτων τους - Μεταφορά υπηρεσιών και αρμοδιοτήτων μεταξύ Υπουργείων» (Α' 119), της Υ1/2019 απόφασης του Πρωθυπουργού «Καθορισμός τάξης της σειράς των Υπουργείων» (Β' 2901), του π.δ. 83/2019 «Διορισμός Αντιπροέδρου της Κυβέρνησης, Υπουργών, Αναπληρωτών Υπουργών και Υφυπουργών» (Α' 121), της Υ6/2019 απόφασης του Πρωθυπουργού «Ανάθεση αρμοδιοτήτων στον Υπουργό Επικρατείας» (Β' 2902). Το γεγονός ότι από τις διατάξεις του παρόντος διατάγματος δεν προκαλείται δαπάνη σε βάρος του Κρατικού Προϋπολογισμού. Την υπ' αριθ. 138/2019 γνωμοδότηση του Συμβουλίου της Επικρατείας, με πρόταση του Πρωθυπουργού και των Υπουργών Οικονομικών, Ανάπτυξης και Επενδύσεων, Εξωτερικών, Προστασίας του Πολίτη, Εθνικής Άμυνας, Παιδείας και Θρησκευμάτων, Εργασίας και Κοινωνικών Υποθέσεων, Υγείας, Περιβάλλοντος και Ενέργειας, Πολιτισμού και Αθλητισμού, Δικαιοσύνης, Εσωτερικών, Υποδομών και Μεταφορών, Ναυτιλίας και Νησιωτικής Πολιτικής, Αγροτικής Ανάπτυξης και Τροφίμων και Τουρισμού και του Υπουργού Επικρατείας, αποφασίζουμε: Συνιστάται στο Υπουργείο Ψηφιακής Διακυβέρνησης, Γενική Γραμματεία Ψηφιακής Διακυβέρνησης και Απλούστευσης Διαδικασιών. Στη νέα Γενική Γραμματεία μεταφέρονται, ως σύνολο αρμοδιοτήτων, θέσεων, προσωπικού και εποπτευόμενων φορέων, οι παρακάτω υπηρεσίες: (α) οι Διευθύνσεις Στρατηγικού Σχεδιασμού, Προτύπων και Αξιολόγησης και Έργων Δημοσίου Τομέα που υπάγονται στην καταργούμενη Γενική Γραμματεία Ψηφιακής Πολιτικής, των άρθρων 13 και 14 του π.δ. 82/2017, (β) Η Διεύθυνση Ηλεκτρονικής Διακυβέρνησης όπως ορίζεται στο άρθρο 13 του π.δ. 133/2017, τα Τμήματα Διαδικασιών και ΚΕΠ της Διεύθυνσης Δομών, Διαδικασιών και Αρχείων της Γενικής Διεύθυνσης Δημοσίων Οργανώσεων όπως ορίζονται στο άρθρο 12 του π.δ. 133/2017 και το Τμήμα Διαρκούς Κώδικα Νομοθεσίας - «Ραπτάρχης» της Διεύθυνσης Προμηθειών, Υποδομών και Διαχείρισης Υλικού της Γενικής Διεύθυνσης Οικονομικών και Διοικητικών Υπηρεσιών όπως ορίζεται στο άρθρο 7 του π.δ. 133/2017. Η Γενική Γραμματεία Ψηφιακής Πολιτικής και η αντίστοιχη θέση του Γενικού/Τομεακού Γραμματέα που συστάθηκαν με το άρθρο 159 του 4389/2016 (Α΄ και οργανώθηκαν με το π.δ. 82/2017 καταργούνται. Η Γενική Γραμματεία του πρώην Υπουργείου Ψηφιακής Πολιτικής, Τηλεπικοινωνιών και Ενημέρωσης που συστάθηκε με το άρθρο 4 του π.δ. 82/2017 και η θέση του Γενικού/Διοικητικού Γραμματέα καταργούνται. Οι εξής υπηρεσίες της ως άνω Γενικής Γραμματείας, υπάγονται εφεξής στον Υπουργό Ψηφιακής Διακυβέρνησης: (α) Γενική Διεύθυνση Οικονομικών Υπηρεσιών, (β) Διεύθυνση Διοικητικών Υπηρεσιών, (γ) το Αυτοτελές Τμήμα Νομικής Υποστήριξης, Κοινοβουλευτικού Ελέγχου και Νομοθετικής Πρωτοβουλίας, (δ) το Αυτοτελές Τμήμα Εσωτερικού Ελέγχου. Η Διεύθυνση Κυβερνοασφάλειας της πρώην Γενικής Γραμματείας Ψηφιακής Πολιτικής του άρθρου 15 του π.δ. 82/2017 υπάγεται απευθείας στον Υπουργό Ψηφιακής Διακυβέρνησης. Οι υπηρεσιακές μονάδες, ανεξαρτήτως επιπέδου, που μέχρι τη θέση σε ισχύ του παρόντος υπάγονταν σε Γενική Γραμματεία ή σε Γενικό/Διοικητικό Γραμματέα Υπουργείου και οι οποίες μεταφέρονται στον οικείο Υπουργό, δύνανται να υπαχθούν εκ νέου με απόφαση του οικείου Υπουργού σε έναν εκ των υφιστάμενων Γενικών Γραμματέων του Υπουργείου. Η ισχύς του παρόντος αρχίζει από τη δημοσίευσή του στην Εφημερίδα της Κυβερνήσεως.